Fausto Coppi
Store norske leksikon,Sport og spill,Sykkelsport,Landeveissykling
Fausto Coppi var en italiensk landeveissyklist. Han var ansett som en av sykkelsportens fremste ryttere gjennom tidene og ble tildelt kallenavnet "Il Campionissimo" (Mesternes mester). Coppi var en allrounder som var kjent for sin styrke i både tempo, klatring og sprint. I løpet av karrieren vant han blant annet Frankrike rundt to ganger, Italia rundt fem ganger og ble verdensmester i landeveisritt i 1953.
Coppi vant etapperittet Italia rundt første gang som 20-åring i 1940 og i løpet av karrieren vant han rittet hele fem ganger (i 1940, 1947, 1949, 1952 og 1953). Han deler rekorden for flest antall seire med Alfredo Binda og Eddy Merckx. Coppi vant Frankrike rundt to ganger (i 1949 og 1952). I 1949 ble han den første landeveissyklisten som vant Italia rundt og Frankrike rundt i samme år.Coppi var blant verdens beste i banesykling og ble verdensmester i forfølgelsesritt på bane i 1947 og i 1949. I tillegg holdt han verdensrekorden i én times distansekjøring på bane (45 848 m) fra 1942 til 1958.Fausto Coppi døde kun 40 år gammel, i 1960, som følge av malaria. Som en hyllest blir det høyeste punktet på hver utgave av Italia rundt kalt Cima Coppi. Les mer i Store norske leksikon sykkelsport banesykling